लोग बोले- भारत-पाक बाद में देखना; पहले अपने संसदीय क्षेत्र में संबंध अच्छे बना लो
पंजाब के गुरदासपुर से सांसद और अभिनेता सनी देओल ने अपनी फिल्म गदर 2 की प्रमोशन के दौरान भारत और पाकिस्तान के संबंधों पर बयान दिया। कहा कि दोनों देशों के संबंध अच्छे होने चाहिए, क्योंकि दोनों तरफ एक जैसे ही लोग रहते हैं।
पंजाब के गुरदासपुर से सांसद और अभिनेता सनी देओल ने अपनी फिल्म गदर 2 की प्रमोशन के दौरान भारत और पाकिस्तान के संबंधों पर बयान दिया। कहा कि दोनों देशों के संबंध अच्छे होने चाहिए, क्योंकि दोनों तरफ एक जैसे ही लोग रहते हैं। दोनों देशों के लोग आपस में अच्छे संबंध चाहते हैं। सांसद के इस बयान से गुरदासपुर की जनता भड़क गई है। जनता ने अभिनेता के इस बयान पर रोष जताया है।
कहा कि सनी देओल दोनों देशों के संबंधों की तो बात कर रहे हैं, लेकिन जिन लोगों ने उन्हें वोट देकर सांसद बनाया। उन लोगों की लोकसभा में बात नहीं रखते। न ही वह कभी गुरदासपुर आए। जबकि, यहां के लोग कई मुश्किलों का सामान कर रहे हैं। इसलिए उनको ऐसे बयान देने से पहले अपने हल्के में किए काम के बारे में भी लोगों को बताना चाहिए।
गुरदासपुर में गुमशुदगी के भी पोस्टर लग चुके
वहीं, लोगों ने कहा कि गुरदासपुर में जब कोई भी आपदा आई, सन्नी देओल उस समह भी नहीं आए। जबकि, उनके कई बार गुरदासपुर हल्के में गुमशुदगी के पोस्टर भी लग चुके हैं। इसलिए दोनों देशों के संबंध सुधारने की बजाय वह पहले गुरदासपुर के लोगों से अपना संबंध बनाएं। गुरदासपुर के लोगों की सार लेनी चाहिए। दोनों देशों के संबंध कैसे हों, इसके बारे में सोचने का काम भारत सरकार का है।
सनी को सांसद बनाकर पछता रहे लोग
सनी देओल का नहीं। वहीं लोगों ने कहा कि हम तो उन्हें सांसद बनाकर पछता रहे हैं। इसलिए हम उन्हें कहना चाहते हैं कि हमारे पहले सांसद स्वर्गीय विनोद खन्ना ने जिस तरह गुरदासपुर में कई काम करवाए थे, वह भी इस तरह काम करें ताकि लोग उन्हें याद रखें।